Návrh Rozhodnutie Č. 5/2005 Spoločného Výboru ES-EZVO "spoločný tranzit" o prizvaní Rumunska na pristúpenie k Dohovoru o spoločnom tranzitnom režime z 20. mája 1987 - Návrh spoločného stanoviska Komisie - (predložený Komisiou) /* SEK/2005/1030 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 29.07.2005 SEK(2005) 1030 v konečnom znení Návrh ROZHODNUTIE Č. 5/2005 SPOLOČNÉHO VÝBORU ES-EZVO "SPOLOČNÝ TRANZIT" o prizvaní Rumunska na pristúpenie k Dohovoru o spoločnom tranzitnom režime z 20. mája 1987 - Návrh spoločného stanoviska Komisie -(predložený Komisiou) ODÔVODNENIE KONTEXT NÁVRHU | Dôvody a ciele návrhu Prizvanie na pristúpenie k Dohovoru o spoločnom tranzitnom režime z 20. mája 1987, adresované Rumunsku Spoločným výborom ES-EZVO „Spoločný tranzit“ v nadväznosti na žiadosť Rumunska, ktorý sa týka zjednodušenia prepravy tovaru medzi týmto štátom, Európskym spoločenstvom a jednotlivými štátmi EZVO. | Celkový kontext Dohovor o spoločnom tranzitnom režime z 20. mája 1987 (ďalej iba „dohovor“) stanovuje opatrenia na zjednodušenie prepravy tovaru medzi ES a jednotlivými štátmi EZVO. V súlade s ustanovením článku 15 ods. 3 tohto dohovoru prijal Spoločný výbor rozhodnutie, ktorým prizve tretiu krajinu, ktorá je stanovená v článku 3 ods. 1 písm. c), aby pristúpila k dohovoru podľa postupu určeného v článku 15a. Rumunsko oficiálne prejavilo snahu o pristúpenie k dohovoru po tom, ako splnilo základné, právne, štrukturálne podmienky a podmienky v oblasti informatiky, ktorých splnenie je predpokladom takéhoto pristúpenia. Spoločný výbor rozhodne o prizvaní, keď daný štát preukáže pripravenosť dodržiavať pravidlá, podrobne vymedzené na uplatňovanie dohovoru. Na podnet pracovnej skupiny ES-EZVO „Spoločný tranzit“ hodnotiaca misia, týkajúca sa predovšetkým prijatia rumunských vnútroštátnych colných predpisov, vytvorenia štruktúr riadenia postupu a zavedenia Nového automatizovaného tranzitného systému (NSTI/NCTS), ktorý umožňuje využívanie spoločného tranzitného režimu, dospela k záveru, že podmienky, ktoré sú predpokladom tohto prizvania, boli splnené. | Existujúce ustanovenia v oblasti návrhu Oblasť, ktorej sa týka návrh, nie je upravená inými ustanoveniami. | Súlad s ostatnými politikami a cieľmi Únie Opatrenia uskutočnené v rámci predvstupovej stratégie pred vstupom Rumunska do Európskej únie. | KONZULTÁCIE ZÚčASTNENÝCH STRÁN A HODNOTENIE VPLYVU | Konzultácia zúčastnených strán | Použité metódy konzultácie, hlavné sledované sektory a všeobecný profil respondentov Konzultácia a schválenie pracovnou skupinou ES-EZVO „Spoločný tranzit“, zastupujúcou zmluvné strany dohovoru. | Zhrnutie získaných odpovedí a spôsobu, akým boli zohľadnené. Priaznivé stanovisko. | Vypracovanie a použitie znaleckého posudku | Vypracovanie externého znaleckého posudku nebolo potrebné. | Hodnotenie vplyvu Preskúmať sa môžu iba dve možnosti. Buď sa situácia ponechá v pôvodnom stave a pri každej preprave tovaru medzi Rumunskom a Spoločenstvom sa budú musieť použiť v rámci tranzitného režimu karnety TIR (cena jednej karnety je 50€) a záloha 60 000€ za jednu karnetu. Alebo Rumunsko pristúpi k predmetným dohovorom a režim TIR bude môcť byť nahradený spoločným tranzitným režimom (odhadovaná cena jednej operácie: 25€). Znížili by sa tým vynaložené náklady na jednu transakciu približne o 50%, bez zohľadnenia možného zvyšovania prepravy. Navyše sa takéto používanie pravidiel, ktoré sa zhodujú s acquis communautaire, považuje za najlepšiu prípravu na vstup do Európskej únie. | PRÁVNE OTÁZKY NÁVRHU | Zhrnutie navrhovaných opatrení Spoločný výbor chce prijať rozhodnutie a predložiť prizvanie na pristúpenie. Cieľom navrhovaného rozhodnutia č. 5/2005 je prizvanie Rumunska na pristúpenie k Dohovoru o spoločnom tranzitnom režime. Komisia sa vyzve, aby schválila znenie tohto návrhu rozhodnutia formou písomného postupu tak, aby mohol byť následne predložený na prijatie spoločnej pozície Rade s cieľom jeho konečného schválenia Spoločným výborom ES-EZVO „Spoločný tranzit“ počas jeho najbližšieho zasadnutia. | Právny základ Článok 15a Dohovoru z 20. mája 1987 o spoločnom tranzitnom režime. | Princíp subsidiarity Návrh sa týka oblasti, ktorá patrí do výlučnej právomoci Spoločenstva. Princíp subsidiarity sa teda neuplatňuje. | Princíp proporcionality Návrh je v súlade so zásadou proporcionality z týchto dôvodov. | Takáto forma navrhovaného opatrenia je jediná možná. | Forma navrhovaného opatrenia neprináša finančné náklady. | Výber nástrojov | Navrhované nástroje: iné. | Iné navrhované nástroje by neboli primerané z týchto dôvodov. Neexistuje iný primeraný nástroj. | VPLYV NA ROZPOčET | Návrh nemá vplyv na rozpočet Spoločenstva. | DODATOčNÉ INFORMÁCIE | Zjednodušenie | Návrh umožňuje zjednodušenie správnych postupov, ktoré sa týka orgánov verejnej moci (vnútroštátnych alebo európskych), ale aj zjednodušenie správnych postupov, ktoré sa týka iných subjektov a súkromných osôb. | Návrh stanovuje pre všetky zmluvné strany dohovoru v rámci spoločného tranzitu jediný colný postup. | Takýto colný postup spoločného tranzitu umožní zjednodušiť postupy pri preprave tovaru. | 1. Návrh ROZHODNUTIE Č. 5/2005 SPOLOČNÉHO VÝBORU ES-EZVO "SPOLOČNÝ TRANZIT" o prizvaní Rumunska na pristúpenie k Dohovoru o spoločnom tranzitnom režime z 20. mája 1987 SPOLOČNÝ VÝBOR, so zreteľom na Dohovor z 20. mája 1987 o spoločnom tranzitnom režime[1], najmä na jeho článok 15 ods. 3 písm. e), keďže: (1) zjednodušenie formalít, ktoré treba dodržiavať v obchodných stykoch medzi Rumunskom a Európskym spoločenstvom, Islandskou republikou, Nórskym kráľovstvom a Švajčiarskou konfederáciou, by malo uľahčiť podporu prepravy s týmto štátom, (2) na to, aby sa takéto zjednodušenie uskutočnilo, je potrebné prizvať tento štát na pristúpenie k dohovoru, ROZHODLA TAKTO: Článok 1 V súlade s ustanovením článku 15 a dohovoru sa Rumunsko prizýva, aby sa formou výmeny listín medzi Radou Európskej únie a Rumunskom, ktoré tvoria prílohu tohto rozhodnutia, stali zmluvným štátom tohto dohovoru od [....]. Článok 2 Toto rozhodnutie nadobúda účinnosť dňom jeho prijatia. V……, za spoločný výbor prezident PRÍLOHA List č.1 Oznámenie rozhodnutia Spoločného výboru ES-EZVO o prizvaní Rumunska na pristúpenie k Dohovoru o spoločnom tranzitnom režime z 20. mája 1987 Vážený pán, Mám česť dať Vám na vedomie rozhodnutie Spoločného výboru ES-EZVO „Spoločný tranzit“ z .....(rozhodnutie č. 5/2005), prizývajúce Rumunsko stať sa zmluvným štátom Dohovoru o spoločnom tranzitnom režime z 20. mája 1987. Rumunsko sa stane zmluvnou stranou tohto dohovoru uložením listiny o pristúpení na Generálnom sekretariáte Rady Európskej únie, ku ktorej sa priloží preklad dohovoru v úradnom jazyku Rumunska v súlade s článkom 15 a tohto dohovoru. Prijmite, prosím, výraz mojej najhlbšej úcty. generálny tajomník Generálny sekretariát Rady Európskej únie List č.2 Listina o pristúpení Rumunska k Dohovoru o spoločnom tranzitnom režime Rumunsko, berúc na vedomie rozhodnutie Spoločného výboru ES-EZVO „Spoločný tranzit“ z.... (rozhodnutie č. 5/2005) prizvať Rumunsko na pristúpenie k Dohovoru o spoločnom tranzitnom režime z 20. mája 1987 (ďalej len „dohovor“), ktoré sa chce stať zmluvnou stranou tohto dohovoru, TÝMTO VYHLASUJE, ŽE pristupuje k dohovoru. Priloží k tejto listine preklad dohovoru v úradnom jazyku Rumunska. Prijme jednotlivé odporúčania a rozhodnutia, ktoré Spoločný výbor ES-EZVO „Spoločný tranzit“ môže prijať od okamihu prijatia rozhodnutia z ...až po okamih, keď pristúpenie Rumunska nadobudne v súlade s článkom 15 a dohovoru účinnosť. V ....... [1] Ú. v. EÚ L 226, 13.8. 1987, s. 2.